170 ^- D. Jørgensen. 



offenliggjort. Prins Kristian , som fra nu af traadte ind i det 

 offenlige Liv som Medlem af Statsraadet, advarede straks Kan- 

 cellipræsident Stemann imod at lade dette komme frem: «I en 

 offenlig Bekendtgørelse, skriver han, skurrer det slemt i danske 

 Øren, at den tilsiger en preussisk Stænderforfatning, medens 

 man vist først og fremmest ønsker en dansk eller national 

 Indretning«. Stemann svarede med en Henvisning til de frem- 

 mede Magter (!); desuden var den alt trykt. Flere Aar efter 

 kom A. S. Ørsted tilbage til det samme under Diskussionen om 

 Trykkefrihedslovgivningen, idet man da vilde fortolke Udtrykkene 

 i Stænderloven efter den preussiske Sprogbrug: I hvad Forhold 

 man end vil sætte de to Anordninger, siger han, «saa maa dog 

 Kongens Undersaatter i hin (danske) Anordning kunne læse sig 

 til, hvad det var Landsfaderen skænkede dem, og de maa ikke 

 have Behov for at forstaa deres Konges i sig klare Ord at 

 studere den preussiske Anordning, endnu mindre den preussiske 

 PraxiS'). 



I Virkeligheden fik denne Henvisning til de preussiske 

 Love ikke ret meget at sige; i Grunden var det ikke stort mere 

 end Begrebet og Navnet «Provinsialstænderi>, som laantes derfra, 

 medens man ellers helt igennem blev paa hjemlig Grund og 

 langt mere fremdrog den ældre Kommissions Arbejde end den 

 fremmede Anordning. 



Det var fra først af Meningen at paaskynde det hele Lov- 

 arbejde saaledes , at Stænderne kunde sammenkaldes i en nær 

 Fremtid , og Generalprokurøren Ørsted arbejdede ihærdigt i 

 Forslaget for at bringe det til Ende i Foraarets Løb, hvorefter 

 der skulde indkaldes Notabler for at drøfte dets Enkeltheder. 

 Overprokurøren i det tyske Kancelli Hopp lod sig imidlertid 

 god Tid, og Kancellipræsidenterne Stemann og O. Moltke for- 

 hastede sig heller ikke. Det blev derfor bestemt, at der først 

 skulde udstedes en i-almindelig Anordning" om Provinsialstæn- 

 dernes Indførelse, henholdsvis i Danmark og Hertugdømmerne, 

 og disse udkom da ogsaa som bekendt under 28. Maj 1831. 



